AZƏRBAYCAN RESPUBLİKASI NƏQLİYYAT, RABİTƏ VƏ

YÜKSƏK TEXNOLOGİYALAR NAZİRLİYİ

**DÖVLƏT RADİOTEZLİKLƏR İDARƏSİ**

**Radiotezliklərin və radioelektron vasitələrin (REV) qeydiyyatı,**

**qanunvericiliyə uyğun istifadə olunması və ödənişlərin tənzimlənməsi haqqında**

**MÜQAVİLƏ №**

 **Bakı şəhəri “\_ \_” 2021-ci il**

 Bu Müqavilə Bakı şəhəri, Droqal döngəsi-702 ünvanında yerləşən, Nizamnamə əsasında fəaliyyət göstərən Azərbaycan Respublikası Nəqliyyat, Rabitə və Yüksək Texnologiyalar Nazirliyinin Dövlət Radiotezliklər İdarəsi *(bundan sonra-* “*İcraçı”)* adından rəis Heydər Rüstəmov şəxsində bir tərəfdənvə \_\_\_\_\_\_\_\_\_\_\_\_\_\_\_\_\_\_\_\_\_\_ ünvanında yerləşən \_\_\_\_\_\_\_\_\_\_\_\_\_\_\_\_\_\_\_\_  *(bundan sonra- “Sifarişçi”)* adından\_\_\_\_\_\_\_\_\_\_\_\_\_\_\_ şəxsində digər tərəfdən imzalanmışdır.

1. **Müqavilənin predmeti**

Bu müqavilə “Sifarişçi”yə \_\_\_\_ rabitəsi üçün radiotezliyin təyin edilməsini, radiotezlikdən təyinatı üzrə istifadə olunmasını,radiotezlik nominallarının və REV-lərin qeydiyyatı üçün mövcud tariflərə uyğun ödəniş şərtlərini, tərəflərin öhdəliklərini və müddəti müəyyənləşdirir.

**2. Müqavilənin dili**

Müqavilə Azərbaycan Respublikasının dövlət dilində tərtib olunur. Zərurət olduqda, müqavilə beynəlxalq ticarətdə geniş istifadə olunan dillərin birinə tərcümə oluna bilər.

**3. Tərəflərin öhdəlikləri**

**3.1. “Sifarişçi”nin öhdəlikləri:**

* + 1. Radiorabitə şəbəkəsinin yaradılması üçün tələb olunan sənədləri və istifadə olunacaq radiorabitə vasitələrinin təsdiqlənmiş anketlərini “İcraçı”ya təqdim edir;
		2. Radiorabitə şəbəkəsində olan bütün dəyişikliklər haqqında “İcraçı”ya 10 (on) iş günü ərzində məlumat verir;
		3. Radiotezliyin və REV-in istismarı üçün cavabdeh şəxsi təyin edir;
		4. REV-in istismarına verilən icazə şərtlərinə riayət edir;
		5. Qüvvədə olan mövcud tariflərə uyğun ödənişləri bu Müqavilədə nəzərdə tutulmuş qaydada təmin edir;
		6. “Sifarişçi” ayrılmış radiotezliklərdən istifadə etməklə onların istifadəsinə icazə verilmiş ərazidə radiorabitə şəbəkəsini qurur, mövcud qanunvericiliyə eyni zamanda, Azərbaycan Respublikasının üzv olduğu Beynəlxalq Telekommunikasiya İttifaqının (BTİ), həmçinin sahə üzrə digər beynəlxalq təşkilatların tövsiyələrinə və qərarlarına, müvafiq standartlara uyğun xidmət göstərməyinə, “İcraçı” tərəfindən təsdiqlənmiş “Efirdə radiomübadilənin aparılması haqqında” təlimata uyğun işin qurulmasına zəmanət verir.
		7. .Radiotezliklərdən, REV-dən və çağırış siqnalından düzgün istifadə olunmasını təmin edir;
		8. Ayrılmış radiotezliklərin 3-cü şəxslərə istifadəyə verilməməsini təmin edir ;
		9. Mülki dövriyyəsi məhdudlaşdırılmış əşyalara qanunvericiliyə uyğun xüsusi icazələrin alınmasını təmin edir;
		10. Ayrılmış radiotezliklərdə və şəbəkədə istifadə olunan REV-dən təyinatı üzrə istifadəyə nəzarət üçün “İcraçı”nın (о cümlədən Nəqliyyat, Rabitə və Yüksək Texnologiyalar Nazirliyinin) nümayəndələrinə istənilən vaxt qanunvericiliyə uyğun yerində texniki baxış keçirilməsi üçün tam şərait yaradır və tələb edilən müvafiq sənədləri təqdim edir;
		11. Qeydiyyatdan keçməyən REV-lərin istismarı aşkar edilərsə, bu halda “Sifarişçi” həmin REV-lərin onun balansına mədaxil olduğu gündən mövcud tariflərə uyğun hesablanmış məbləğin ödənilməsini təmin edir və belə hallara görə qanunvericilikdə nəzərdə tutulmuş qaydada inzibati məsuliyyət daşıyır;
		12. “Sifarişçi” tərəfindən REV-in istismarına verilən icazə şərtlərinin pozulması faktları aşkar edildikdə, həmin avadanlıqların “İcraçı” tərəfindən möhürlənməsinə şərait yaradır.
		13. “İcraçı” tərəfindən təqdim edilmiş hesab bu müqavilənin 4-cü bəndində göstərilən müddət ərzində ödənilmədikdə bu hal ödəmə şərtinin pozulması kimi qəbul edilir və verilən icazələrə məhdudiyyət qoyulur və ya onlar ləğv edilir. Eyni zamanda, “İcraçı” tərəfindən radiotezliklərin geri alınması üçün aidiyyəti üzrə tədbirlər görülür.
		14. Möhürlənmiş REV-in “İcraçı”nın icazəsi olmadan möhürünün açılmasına, həmin avadanlığın satılmasına, təqdimetmə formasından asılı olmayaraq üçüncü şəxsə verilməsinə və yaxud balansdan çıxarılması hallarına yol vermir;
		15. “Sifarışçi” tərəfindən təqdim edilmiş məktub əsasında hər hansı REV-in istismarı dayandırıldıqda, həmin avadanlıqların “Sifarişçi”nin nümayəndəsi ilə nömrəli möhürlərlə möhürlənməsini və möhürlərin qorunmasını təmin edir;
		16. Radiorabitə şəbəkəsində istismar edilən REV-lər üçün qanunvericiliyə uyğun icazə vərəqələri alır və həmin icazə vərəqələri əsasında onların istismarını təmin edir;
		17. “İcraçı” tərəfindən tələb olunduğu təqdirdə ”Sifarişçi” istismar edilən REV-lər və radiotezliklər haqqında məlumatın əldə edilməsi üçün müvəqqəti və ya daimi əsaslarla şəbəkə (data) mərkəzinə girişə icazə verir;
		18. “İcraçı” tərəfindən göndərilən xəbərdarlıqlara uyğun operativ tədbirlər görür və nəticəsi barədə “İcraçı”ya məlumat verir;
		19. Radiomübadilə prosesində məxfiliyin qorumasını təmin edir.
		20. Uyğunluq sertifikatı olmayan və ya nasaz olan REV-lərdən istifadəyə yol vermir;
		21. Radiorabitə şəbəkəsinin işini fəaliyyətdə olan digər şəbəkələrə radiomaneələr yaratmamaqla təşkil edir və maneə təsiri olduqda həmin maneələrin aradan qaldırılmasını qısa müddətdə təmin edir.

**3.2. “İcraçı”nın öhdəlikləri:**

3.2.1. Radiorabitə şəbəkəsi üçün Radiotezliklər üzrə Dövlət Komissiyasının qərarına əsasən radiotezlikləri təyin edir;

3.2.2. Ödənişlər aparıldıqdan sonra cari ilin sonunadək REV-in istismarı üçün icazə vərəqi verir;

3.2.3. Ayrılmış radiotezliklərin və radiorabitə vasitələrinin qeydiyyatını aparır;

3.2.4. Radiorabitə şəbəkəsinə təsir edən radiomaneə mənbələrini ”Sifarişçi”nin rəsmi müraciətinə əsasən araşdırır və aradan qaldırılması üzrə qanunvericiliyə uyğun tədbirləri həyata keçirir;

3.2.5. Radiotezliklərdən, çağırış siqnallarından düzgün istifadə olunmasına nəzarət edir;

3.2.6. “Sifarışçi” tərəfindən təqdim edilmiş məktub əsasında hər hansı REV-in istismarı dayandırıldıqda, həmin avadanlıqların “Sifarişçi”nin nümayəndəsi ilə nömrəli möhürlərlə möhürlənməsini təmin edir;

3.2.7. Avadanlıqların istismarının dayandırılması və möhürlənməsi “Sifarişçi” tərəfindən öhdəliklərin pozulduğu halda da aparılır;

**4. Müqavilənin dəyəri və ödəmə şərtləri**

 4.1.Müqavilənin dəyəri“Sifarişçi”nin bu müqavilə ilə (gələcəkdə müqaviləyə ediləcək əlavələrlə) “İcraçı”ya təqdim etdiyi anket məlumatlarına əsasən “İcraçı”nın göstərdiyi xidmətlərə görə qüvvədə olan mövcud tariflərə uyğun olaraq hesablanır.

4.2.“Sifarişçi” “İcraçı” tərəfindən ona bu müqavilə ilə nəzərdə tutulmuş xidmətlərlə bağlı təqdim olunmuş hesab-faktura eləcə də, hesab fakturanı əvəz edən hər hansı bir ödəniş tələbnaməsi ( Elektron qaimə Faktura və Vergi hesab fakturası ) üzrə ödəməni 10 bank günü müddətində təmin etməlidir.

4.3**.** “Sifarişçi” tərəfindən bu müqavilənin 4.2-ci maddəsində nəzərdə tutulan müddət ərzində ödəniş təmin olunmadığı halda “İcraçı” aşağıdakı halları nəzərə alınmaqla birtərəfli qaydada cərimə tətbiq edə bilər:

4.3.1. Hesab faktura (Elektron qaimə Faktura və Vergi hesab fakturası) üzrə ödəmə “Sifarişçi” həmin hesab fakturanı aldığı gündən 10 (on) iş günü ərzində ödənilir. “Sifarişçi” tərəfindən ödənişin aparılması gecikdirildiyi halda, hər gecikdirilmiş gün üçün ödənilməyən məbləğin 0,1 %-i həcmində penya hesablanır və “Sifarişçi” tərəfindən “İcraçı”ya ödənilir. Hesablanan penyanın ümumi məbləği illik ödənilməli məbləğin 10%-dən artıq təşkil etməməlidir.

**5. Vergilər və rüsumlar**

5.1. Tərəflər Azərbaycan Respublikasının mövcud qanunvericiliyində nəzərdə tutulmuş tələblərə uyğun olaraq bütün vergilərin, rüsumların, lisenziyaların haqlarının və digər ödənişlərin aparılmasına məsuliyyət daşıyırlar.

**6. Fors major**

6.1. Tərəflərdən hər hansı qarşısıalınmaz qüvvənin (“fors major”un) təsiri nəticəsində bu Müqavilədə nəzərdə tutulmuş öhdəliklərini qismən və ya tam şəkildə icra edə bilmədiyinə görə məsuliyyətdən azad olunur.

6.2. Tərəflər qarşısıalınmaz qüvvə hallarının mövcud olması kimi aşağıdakı fövqəladə xarakterli hadisələri başa düşürlər: təbii fəlakətlər (zəlzələ, daşqın, və s.) yanğın, hərbi əməliyyatlar, bu Müqavilənin icrasını qeyri-mümkün edən dövlət hakimiyyəti və ya idarəetmə orqanlarının qəbul etdiyi hüquqi aktlar.

6.3. Müqavilənin 7.2-ci bəndində qeyd edilən hadisələr meydana gəldikdə və qurtardıqda, onların təsiri altında qalan tərəf dərhal həmin hadisələr haqqında Müqavilənin digər tərəfini yazılı bildirişlə xəbərdar etməli və ona bu hadisələri lazımi qaydada təsdiq edən yazılı sübutlar təqdim etməlidir.

**7. Müqavilənin müddəti**

7.1. Bu Müqavilə tərəflərin imzaladığı andan qüvvəyə minir və bir il müddətinə qüvvədədir.

7.2. Tərəflərdən biri müqavilənin müddətinin bitməsinə 30 gün qalmış onun ləğv olunması haqqında yazılı təklif verməzsə, bu müqavilənin qüvvədə olma müddəti növbəti illər üçün uzadılmış hesab olunur.

**8. Mübahisələrin həlli**

8.1. Tərəflər arasında meydana gələn fikir ayrılığı və ya mübahisələr, bir qayda olaraq, danışıqlar vasitəsi ilə həll edilir;

8.2. Tərəflər arasında meydana gələn fikir ayrılığı və ya mübahisələr danışıqlar vasitəsi ilə həll edilmədikdə, Azərbaycan Respublikasının mövcud qanunvericiliyinə uyğun olaraq məhkəmə yolu ilə həll edilir.

8.3. Bu Müqavilə ilə tənzimlənməyən digər məsələlərin həllində Azərbaycan Respublikasının qanunvericiliyi rəhbər tutulur.

**9. Tərəflərin məsuliyyəti**

9.1. Tərəflər bu müqavilə üzrə yaranan öhdəliklərinin icra edilməsinə görə Azərbaycan Respublikasının Qanunvericiliyinə uyğun olaraq məsuliyyət daşıyırlar. Müqavilənin öhdəlikləri “Sifarişçi” tərəfindən pozulduqda müqavilə “İcraçı” tərəfindən vaxtından əvvəl ləğv edilə bilər.

1. **Yekun müddəalar**
	1. Tərəflərin razılığı ilə bu Müqaviləyə əlavələr və dəyişikliklər edilə bilər. Əla­vələr və dəyişikliklər “Razılaşma protokolu” vasitəsi ilə həyata keçirilir, hər iki tərəfin imzası və möhürü ilə təsdiqlənir və bu müqavilənin ayrılmaz tərkib hissəsi hesab edilir.
	2. Bu Müqavilə 2 (iki) nüsxədən ibarət tərtib edilmişdir və hər iki nüsxə eyni hüquqi qüvvəyə malik olmaqla biri “İcraçı”da, digəri isə “Sifarişçi”də saxlanılır.

**11. Bank rekvizitləri**

|  |  |
| --- | --- |
|  “Sifarişçi”: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ünvanı: \_\_\_\_\_\_\_\_\_\_\_\_\_\_\_\_\_\_\_\_\_\_\_\_Bank: \_\_\_\_\_\_\_\_\_\_ Kod: \_\_\_\_\_\_\_\_\_\_\_; H/h: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; M/h: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; VÖEN: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_; Direktor \_\_\_\_\_\_\_\_\_\_\_\_\_\_\_\_\_\_ (M.Y.) |  **“İcraçı”: Dövlət Radiotezliklər İdarəsi** VÖEN: 9900038911; Ünvan: Droqal döngəsi 702-ci məhəlləBank: Azərpoçt” MMC PF1SWIFT: AZPOAZ 22VÖEN: 9900037711Kod: 691011H/H:AZ78AZPO91015461200420100072Müxbir hesab: AZ76NABZ01350100000000094944Rəis H. Rüstəmov \_\_\_\_\_\_\_\_\_\_\_\_\_\_\_\_\_\_\_(M.Y.) |